Asemini

Asemini er en gruppe av biller som tilhører gruppen stubbebukker i familien trebukker (Cerambycidae). De kan kjennes på brun eller svart farge, forholdsvis korte antenner og dekkvinger med lengderibber.

Utseende 
Små til middelsstore (7–25 mm), vanligvis brune eller svarte trebukker med forholdsvis korte antenner. Hodet er skrått fremoverrettet, fasettøynene gjerne forholdsvis store og nyreformede. Pronotum har jevnt rundede sider og er moderat hvelvet. Dekkvingene har vanligvis tydelige lengderibber.

Levevis 
De fleste av disse billene har larver i død ved av bartrær. De voksne billene er gjerne nattaktive og besøker ikke blomster.

Skadedyr 
Noen av artene kan angripe bygningstømmer og trestolper, men de fleste er regnet som harmløse.
Enkelte arter kan også angripe levende trær, og kan trolig, dersom trærne er stresset av tørke, bidra til å drepe dem.

Systematisk inndeling / nordiske arter 

Inndelingen følger Danilevsky (2006).

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien stubbebukker, Spondylidinae Audinet-Serville, 1832  – 18 arter i Europa
 Stammen Asemini Thomson, 1860
 Slekten Arhopalus Audinet-Serville, 1834 - i Norden:
 Arhopalus ferus (Mulsant, 1839) - funnet i Danmark og Sør-Sverige
 Brun stubbebukk, Arhopalus rusticus (Linnaeus, 1758)
 Slekten Asemum  Eschscholtz, 1830    - i Norden:
 Svart stubbebukk, Asemum striatum (Linnaeus, 1758)
 Asemum tenuicorne Kraatz, 1879 – i Norden bare på Gotska Sandön i Sverige
 Slekten Atripatus  Fairmaire, 1902  
 Slekten Cephalallus  Sharp, 1905  
 Slekten Derolophodes Brancsik, 1898
 Slekten Hypostilbus  Brancsik, 1898  
 Slekten Macrocaulus  Fairmaire, 1899  
 Slekten Megasemum  Kraatz, 1879    
 Slekten Mythozoum  Thomson, 1878  
 Slekten Nothorhina  Redtenbacher, 1845 - i Norge:    
 Reliktbukk, Nothorhina punctata (Fabricius, 1798)
 Slekten Tetropiopsis  Chobaut, 1899  
 Slekten Tetropium  Kirby, 1837 - i Norden:
 Tetropium aquilonium Plavistshikov, 1940 – funnet i Nord-Sverige og Nord-Finland, kan trolig forekomme i Øst-Finnmark.
 Svart granbarkbukk, Tetropium castaneum (Linnaeus, 1758)
 Tofarget granbarkbukk, Tetropium fuscum (Fabricius, 1787)
 Tetropium gabrieli Weise, 1905 – finnes i Danmark og Skåne

Kilder 
 Cerambycidae of the World - Asemini 

 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 

 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.

Eksterne lenker 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Worldwide Cermabycoidea Photo Gallery - Spondylidinae . Stort bildegalleri.
 Norges trebukker – med faktaark på de artene som forekommer i Norge.

Spondylidinae
Biller formelt beskrevet i 1860